ai4bharat/Pralekha huggingface dataset:
நிதி அமைச்சகம்
வர்த்தகம் செய்வதை மேலும் எளிமையாக்குவதை உறுதிப்படுத்தும் வகையில் ஜிஎஸ்டி வரி நிர்வாகத்தை மேலும் எளிமையாக்குவதற்கான முயற்சிகள் மேற்கொள்ளப்படும்: மத்திய நிதியமைச்சர்
ஜிஎஸ்டி நாள் 2020 அல்லது ஜிஎஸ்டி அறிமுகப்படுத்தப்பட்டு மூன்றாவது ஆண்டு தினம் சிபிஐசி மற்றும் நாடு முழுவதும் உள்ள அதன் பல அலுவலகங்களில் இன்று அனுசரிக்கப்பட்டது. சுயசார்பு இந்தியாவை உருவாக்குவதற்கும், ஒரே நாடு ஒரே வரி ஒரே சந்தை என்ற குறிக்கோளை முன்னெடுத்துச் செல்லவும் இருந்த தடைகளை உடைப்பதற்கு ஜிஎஸ்டி கருவியாக இருந்தது. இந்த நாளைக் குறிக்கும் வகையிலான அனைத்து பங்குதாரர்களுடனான நிகழ்ச்சிகளும், கோவிட்-19 நிலைமைக்கேற்ப டிஜிட்டல் தளங்களில் மெய்நிகர் வழியாகவே நடைபெற்றன.
மத்திய நிதி மற்றும் கார்ப்பரேட் விவகார அமைச்சர் திருமதி. நிர்மலா சீதாராமன் ஜிஎஸ்டி நாள் 2020 தினத்தையொட்டி வெளியிட்டுள்ள செய்தியில், பங்குதாரர்களின் கருத்துக்களுக்கேற்ப ஜிஎஸ்டி வரி நிர்வாகம் எளிமையாக்கப்பட்டுள்ளது என்பதை எடுத்துக் கூறினார். எனினும் வரி செலுத்துவதை மேலும் எளிமையாக்க, மேலும் பல முயற்சிகள் தேவைப்படுகின்றன.
நிதியமைச்சரின் செய்தியின் முக்கிய அம்சங்கள் பின்வருமாறு:
- பிரதமரின் “சுயசார்பு இந்தியாவை உருவாக்குவோம்” என்ற அறைகூவலுக்கு அதிக கவனம் செலுத்துவது
- வர்த்தகம் செய்வதை மேலும் எளிமையாக்குவதை உறுதிப்படுத்தும் வகையில் வரி செலுத்துபவர்களுக்கு வரி நிர்வாகத்தை மேலும் எளிமையாக்குவதற்கான முயற்சிகள் மேற்கொள்வது
- வர்த்தக சமுதாயத்தினருக்கு ஏற்படக்கூடிய பிரச்சினைகள் குறித்து முன்கூட்டியே அறிந்து, அவற்றுக்கு முன்னதாகவே தீர்வு காண்பது
கோவிட் பெருந்தொற்று நிலவும் இந்த மிகச் சோதனையான காலங்களில், மிகவும் பாராட்டத்தக்க பணிபுரிந்தமைக்காக சிபிஐசி அதிகாரிகளுக்கு நிதியமைச்சர் பாராட்டு தெரிவித்தார். தங்கள் கடமையை மட்டும் ஆற்றாமல்; வரி செலுத்துவோர் நலனுக்காக அவர்கள் கரம்பிடித்து வழி நடத்தினார்கள். இந்த கோவிட்-19 காலத்தில் வரி செலுத்துபவர்களிடையே பணப்புழக்கம் இருக்கும் வகையில், அவர்களுக்கு திருப்பிச் செலுத்தப்பட வேண்டிய தொகையை, சாதனை அளவில் திருப்பிச் செலுத்தியமைக்காக அவர் பாராட்டு தெரிவித்தார்.
மத்திய நிதி மற்றும் கார்ப்பரேட் விவகார இணை அமைச்சர் திரு.அனுராக் தாகூர் விடுத்துள்ள செய்தியில், வரி தாக்கல் செய்யும் வழிமுறைகள் மேலும் எளிமையாக்கப்பட வேண்டும் என்றும், அதிகபட்ச வரியை திரும்பச் செலுத்துவது இன்புட் டாக்ஸ் கடன்  அனுமதியை விரைவுபடுத்துவது ஆகியவையும் அவசியம் என்று அவர் கூறினார். பொதுமுடக்கக் காலத்தில் மிகக் கடினமாகப் பணியாற்றிய சிபிஐசி அதிகாரிகளுக்கு அவர் பாராட்டு தெரிவித்தார். ஜிஎஸ்டி ரீஃபண்ட் பணிகளைச் செய்வதற்கு, தகவல் தொழில்நுட்ப வசதிகளை திறம்படக் கையாண்டு, இதனால், வரி செலுத்துவோரிடையே பணப்புழக்கம் நிலவச். செய்ததற்கும் அமைச்சர் பாராட்டு தெரிவித்தார். கோவிட்-19 காலத்தில் இன்னலில் உள்ள மக்களுக்கு உதவிக்கரம் நீட்டிய சிபிஐசி கள அலுவலர்களும் பாராட்டப்பட்டனர்.
(Visitor Counter : 182
பிரதமர் அலுவலகம்
பிரகதி மூலமாக பிரதமரின் கலந்துரையாடல்
தகவல் தொடர்பு தொழில்நுட்பத்தின் அடிப்படையிலான, செயலூக்கம் உள்ள நிர்வாகம் மற்றும் குறித்த நேர செயல்பாட்டுக்கான பன்முனை தளமாக உள்ள பிரகதி  – மூலம் அதன் பதினெட்டாவது கலந்துரையாடல் பிரதமர் திரு. நரேந்திர மோடி தலைமையில் இன்று நடைபெற்றது.
ரயில்வே தொடர்பான குறைகளை கையாளுதல் மற்றும் தீர்வு காண்பதில் ஏற்பட்டுள்ள முன்னேற்றங்களை பிரதமர் ஆய்வு செய்தார். பெருமளவிலான புகார்கள் அதிகாரிகளின் ஊழல் செயல்பாடுகள் தொடர்பாக உள்ளதாகக் குறிப்பிட்ட அவர், ஊழல் குற்றம் நிரூபிக்கப்படும் ரயில்வே அதிகாரிகளுக்கு எதிராக அதிகபட்ச கடுமையான நடவடிக்கை எடுக்கப்பட வேண்டும் என்று அறிவுறுத்தினார். விபத்து நேரிட்டால் உதவி கோருவது உள்பட, அனைத்து குறைகள் மற்றும் விசாரணைகளுக்கு ஒருமுகப்படுத்தப்பட்ட ஒற்றைத் தொலைபேசி எண்ணை உருவாக்கும் பணியில் இந்திய ரயில்வே ஈடுபட வேண்டும் என்று அவர் கேட்டுக் கொண்டார்.
ரயில்வே, சாலை மற்றும் மின்சாரத் துறைகளில் முக்கியமான கட்டமைப்புத் திட்டங்களின் முன்னேற்றங்களை பிரதமர் ஆய்வு செய்தார். மகாராஷ்டிரா, மத்தியப்பிரதேசம், ராஜஸ்தான், கர்நாடகா, தமிழ்நாடு, ஆந்திரப்பிரதேசம், ஒடிசா, உத்தரப்பிரதேசம், உத்தராகண்ட், ஜம்மு காஷ்மீர், அசாம், மணிப்பூர், மேகலாயா, மிசோரம், திரிபுரா மற்றும் நாகாலாந்து உள்ளிட்ட பல்வேறு மாநிலங்களில் செயல்படுத்தப்படும் திட்டங்களை அவர் ஆய்வு செய்தார்.
இன்று ஆய்வு செய்த திட்டங்களில் அடங்குபவை : மும்பை மெட்ரோ, திருப்பதி - சென்னை நெடுஞ்சாலை, உத்தரப்பிரதேசம், உத்தராகண்ட் மற்றும் மணிப்பூரில் நீண்டகாலமாக நிலுவையில் உள்ள சாலைத் திட்டங்கள், ஜம்மு காஷ்மீர் மற்றும் வடகிழக்குப் பகுதியில் முக்கியமான மின்சார பகிர்மான வழித்தடம் உருவாக்குதல் உள்ளிட்ட திட்டங்கள்.
குழந்தைகளுக்கான ஒட்டுமொத்த நோய்த் தடுப்புக்கான இந்திரதனுஷ் திட்டத்தை ஆய்வு செய்த பிரதமர், இதுதொடர்பாக மிக மோசமான செயல்பாடு உள்ள 100 மாவட்டங்களில், உரிய கால அவகாசத்துக்குள் உறுதியாக திட்டத்தை நிறைவேற்றுவதில் கவனம் செலுத்த வேண்டும் என கேட்டுக் கொண்டார். இந்த நோய்த்தடுப்பு மருந்து போடுவதால் கிடைக்கும் ஆதாயத்தை எல்லா குழந்தைகளும் பெறுவதை உறுதி செய்வதற்கு என்.சி.சி. மற்றும் நேரு யுவ கேந்திரா போன்ற இளைஞர் அமைப்புகளை ஈடுபடுத்திக் கொள்ள வேண்டும் என்று அவர் கூறினார்.
ஸ்வச்சத்தா செயல் திட்டங்கள் செயல்படுத்தப்படுவதை ஆய்வு செய்த பிரதமர், ஸ்வச்சத்தா இருவார நிகழ்ச்சிகள் நிரந்தர தீர்வுகளுக்கான இயக்கங்களாக மாற்றப்பட வேண்டும் என்று கூறினார். அம்ரூத்  திட்டம் பற்றிக் குறிப்பிட்ட பிரதமர், எல்.இ.டி.  பல்புகள் போன்ற அண்மைக்கால தொழில் நுட்பங்களை பயன்படுத்தியதன் மூலம் கிடைத்த ஆதாயங்களை அளவிட்டு, ஆவணப்படுத்த வேண்டும் என்று கேட்டுக் கொண்டார். இதன் மூலம் எல்லோரும் இந்த ஆதாயங்களைப் பாராட்டும் நிலை ஏற்படும் என்று அவர் குறிப்பிட்டார்.
75வது சுதந்திர ஆண்டான 2022க்குள் எட்டப்படக் கூடிய வகையில் உறுதியான திட்டங்கள் மற்றும் மாறுதலுக்கான நோக்கங்களை முன்வைக்குமாறு அனைத்து மாநிலங்களின் தலைமைச் செயலாளர்கள், இந்திய அரசின் அனைத்து செயலாளர்கள் ஆகியோரை பிரதமர் வலியுறுத்தினார். தூய்மையைப் பொருத்த வரையில், மகாத்மா காந்தியின் 150வது பிறந்த ஆண்டான 2019-க்கு முன்னதாக அதிகபட்ச முயற்சிகளும் எடுக்குமாறும் அவர் வலியுறுத்தினார்.
கலாசாரத்துறை அமைச்சகம்
விடுதலையின் அம்ருத் மகோத்சவத்தின் ஒரு பகுதியாக நடைபெற்ற 25-நாள் 'தண்டி யாத்திரை' வண்ணமயமான முறையில் நிறைவுற்றது
குஜராத் மாநிலத்தின் தண்டியில் உள்ள தேசிய உப்பு சத்தியாகிரக நினைவிடத்தின் அருகே இன்று நடைபெற்ற 25-நாள் 'தண்டி யாத்திரையின் வண்ணமயமான நிறைவு நிகழ்ச்சியில் குடியரசு துணைத் தலைவர் திரு எம் வெங்கையா நாயுடு கலந்து கொண்டார்.
விடுதலையின் அம்ருத் மகோத்சவத்தின் ஒரு பகுதியாக இந்த யாத்திரை நடைபெற்றது.
மத்திய கலாச்சார அமைச்சகம் மற்றும் குஜராத் மாநில அரசு ஆகியவை இணைந்து இந்த நிகழ்ச்சியை ஏற்பாடு செய்திருந்தன. குஜராத் ஆளுநர் திரு ஆச்சார்ய தேவ்விரத், மத்திய சுற்றுலா மற்றும் கலாச்சாரம் இணையமைச்சர்  திரு பிரகலாத் சிங் படேல், குஜராத் முதல்வர் திரு விஜய் ரூபானி மற்றும் சிக்கிம் முதல்வர் திரு பிரேம் சிங் தமாங் உள்ளிட்ட முக்கிய பிரமுகர்கள் பலர் இதில் பங்கேற்றனர்.
நிகழ்ச்சியில் உரையாற்றிய குடியரசு துணைத் தலைவர், வரலாற்றை மாற்றியமைத்த திருப்புமுனை என்று தண்டி யாத்திரையை வர்ணித்ததோடு, வலிமையான மற்றும் தற்சார்பு மிக்க இந்தியாவை விடுதலையின் அம்ருத் மகோத்சவம் கட்டி எழுப்ப வேண்டும் என்று கூறினார்.
பொது இடங்களில் பேசும் போது பயன்படுத்தும் வார்த்தைகளில் கண்ணியத்தை காக்க வேண்டும் என்றும் ஆரோக்கியமான மற்றும் வலிமையான ஜனநாயகத்திற்கு இது மிகவும் அவசியம் என்றும் குடியரசு துணைத் தலைவர் கூறினார்.
எப்போதும் அடக்கத்துடனும் மரியாதையுடனும் பேசிய மகாத்மா காந்தியை பின்பற்றுமாறு அனைவரையும் அவர் கேட்டுக் கொண்டார்.
"காந்தியடிகளின் அகிம்சை கொள்கை என்பது உடலால் மற்றவர்களை துன்புறுத்துவதை எதிர்ப்பது மட்டுமே அல்ல, வார்த்தைகளாலும் எண்ணங்களாலும் கூட அகிம்சையை கடைபிடிக்க வேண்டும் என்பதே அதன் ஒட்டுமொத்த லட்சியம் ஆகும்," என்று கூறிய திரு நாயுடு, ஒரு அரசியல் கட்சி இன்னொரு கட்சியை போட்டியாளராக நினைக்கலாமே தவிர விரோதியாக கருதக்கூடாது என்றும் கூறினார்.
நாம் கனவு கண்ட இந்தியாவை கட்டமைப்பதற்கு, ஒன்றாக இணைந்து பணிபுரிவதற்கான ஊக்கத்தை காந்தியடிகளும், சர்தார் வல்லபாய் பட்டேலும் நமக்கு வழங்குகிறார்கள் என்று குடியரசு துணைத் தலைவர் கூறினார்.
வரலாற்றை மாற்றியமைத்த திருப்புமுனை என்று தண்டி யாத்திரையை வர்ணித்த திரு நாயுடு, வலிமையான மற்றும் தற்சார்பு மிக்க இந்தியாவை விடுதலையின் அம்ருத் மகோத்சவம் கட்டி எழுப்ப வேண்டும் என்றும் கூறினார்.
இந்த சோதனையான கொவிட்-19 காலத்திலும் 53-க்கும் அதிகமான நாடுகளுக்கு தடுப்பு மருந்தை வழங்கியதன் மூலம் காந்தியடிகளின் தத்துவத்தை இந்தியா தொடர்ந்து பின்பற்றுவதாக அவர் கூறினார்.
விவசாயிகளும் கொவிட் முன்கள வீரர்கள் தான் என்று குடியரசு துணைத் தலைவர் புகழாரம் சூட்டினார்.
வரவிருக்கும் 75-வது சுதந்திர தினத்தைக் குறிக்கும் வகையில், 75 வாரங்கள் நடைபெற இருக்கும் 'விடுதலையின் அம்ருத் மகோத்சவத்தின்' கொண்டாட்டங்களை, அகமதாபாத்தில் உள்ள சபர்மதி ஆசிரமத்தில் மார்ச் 12 அன்று பிரதமர் திரு நரேந்திர மோடி துவக்கி வைத்தார்.
கடந்த 75 வருடங்களாக இந்தியா அடைந்துள்ள வளர்ச்சியை இந்த கொண்டாட்டங்கள் குறிக்கின்றன.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1709901
-------
(Visitor Counter : 183
நிலக்கரி அமைச்சகம்
2023 ஜூன் வரை நிலக்கரி உற்பத்தி 8.51% அதிகரிப்பு
நிலக்கரி சுரங்கங்களை மூடுவதால் நிலக்கரி நிறுவனங்களின்  சேவைகளில் இருந்து எந்தவொரு தொழிலாளியும் பணிநீக்கம் செய்யப்படுவதில்லை. போதுமான பயிற்சியை வழங்குவதன் மூலம், தொழிலாளர்கள் திறம்பட பயன்படுத்துவதற்காக வேறு அலகுகள்/ நிறுவனங்களுக்கு இடமாற்றம் செய்யப்படுகிறார்கள்/ மாற்றப்படுகிறார்கள்.
நாட்டின் பெரும்பாலான நிலக்கரித் தேவை உள்நாட்டு உற்பத்தி / விநியோகம் மூலம் பூர்த்தி செய்யப்படுகிறது. உள்நாட்டில் நிலக்கரி உற்பத்தியை அதிகரிப்பதிலும், நாட்டில் அத்தியாவசியமற்ற நிலக்கரி இறக்குமதியை தவிர்ப்பதிலும் அரசு கவனம் செலுத்துகிறது. 2022-23 ஆம் ஆண்டில், நிலக்கரி உற்பத்தி முந்தைய ஆண்டை விட 14.77% அதிகரித்துள்ளது. நடப்பு ஆண்டில், ஜூன், 2023 வரை, உள்நாட்டு நிலக்கரி உற்பத்தி, கடந்த ஆண்டின் இதே காலகட்டத்துடன் ஒப்பிடுகையில், 8.51 சதவீதம் அதிகரித்துள்ளது. நிலக்கரி உற்பத்தியில் நாட்டை தன்னிறைவு அடையச் செய்ய அரசு எடுத்துள்ள நடவடிக்கைகள் பின்வருமாறு:
- நிலக்கரி சுரங்கங்களின் வளர்ச்சியை விரைவுபடுத்த நிலக்கரி அமைச்சகத்தின் வழக்கமான ஆய்வுகள்.
- சுரங்கங்கள் மற்றும் கனிமங்கள்  திருத்தச் சட்டம், 2021 ஐ இயற்றுதல், சுரங்க உரிமையாளர்கள்  தங்கள் வருடாந்திர கனிம உற்பத்தியில்  50% வரை சுரங்கத்துடன் இணைக்கப்பட்ட இறுதி பயன்பாட்டு ஆலையின் தேவையை பூர்த்தி செய்த பின்னர் வெளிச் சந்தையில் விற்பனை செய்ய ஏதுவாகும்.
- நிலக்கரி சுரங்கங்களின் செயல்பாட்டை விரைவுபடுத்த நிலக்கரித் துறைக்கான ஒற்றைச் சாளர அனுமதிக்கான இணையதளம்.
- நிலக்கரிச் சுரங்கங்களை விரைவாகச் செயல்படுத்துவதற்கு பல்வேறு ஒப்புதல்கள்/ அனுமதிகளைப் பெறுவதற்காக நிலக்கரிச் சுரங்க ஒதுக்கீட்டாளர்களைக் கையிலெடுப்பதற்கான திட்டக் கண்காணிப்பு அலகு.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் பிரகலாத் ஜோஷி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
ஆசிய விளையாட்டுப் போட்டிகளில் பங்கேற்க 634 விளையாட்டு வீரர்களுக்கு மத்திய இளைஞர் நலன் மற்றும் விளையாட்டு அமைச்சகம் அனுமதி
இந்திய ஒலிம்பிக் சங்கம்  பரிந்துரைத்த 850 விளையாட்டு வீரர்களுக்கு பதிலாக, நிர்ணயிக்கப்பட்ட தேர்வு அளவுகோல்களை பூர்த்தி செய்த 38 விளையாட்டுப் பிரிவுகளில் 634 விளையாட்டு வீரர்களுக்கு மத்திய இளைஞர் நலன் மற்றும் விளையாட்டு அமைச்சகம் இன்று ஒப்புதல் அளித்துள்ளது.
கடந்த 2018-ம் ஆண்டு நடைபெற்ற ஆசிய விளையாட்டுப் போட்டியில் மொத்தம் 572 வீரர்கள் பங்கேற்று 16 தங்கம் உள்பட 70 பதக்கங்களை இந்தியாவுக்காக வென்றனர்.
ஆசிய விளையாட்டுப் போட்டிகள் 2022-க்கான இந்திய அணியில் இடம்பெறும் விளையாட்டு வீரர்களின் பட்டியலைகீழே காணலாம்.
பிரதமர் அலுவலகம்
புதிய நாடாளுமன்ற கட்டிடப் பணிகளை பிரதமர் நேரில் ஆய்வு
பணியில் ஈடுபட்டுள்ள அனைத்து தொழிலாளர்களுக்கும் கொவிட் தடுப்பூசி மற்றும் மாதாந்திர மருத்துவ சோதனையை உறுதி செய்ய வேண்டும்: பிரதமர்
புதிய நாடாளுமன்ற கட்டிடப் பணிகளில் ஈடுபட்டுள்ள தொழிலாளர்களின் பங்களிப்பை அங்கீகரிக்கும் வகையில் மின்னணு காப்பகம் அமைக்கப்பட வேண்டும்: பிரதமர்
பிரதமர் திரு நரேந்திர மோடி, செப்டம்பர் 26, 2021 அன்று, புதிய நாடாளுமன்ற கட்டிடம் அமைக்கப்படும் இடத்திற்கு நேரில் சென்று பணிகளை ஆய்வு செய்தார்.
பணியின் வளர்ச்சி நிலையைக் கேட்டறிந்ததுடன், உரிய காலத்திற்குள் திட்டம் நிறைவடைய வேண்டும் என்று வலியுறுத்தினார். பணியாளர்களுடன் கலந்துரையாடிய பிரதமர், அவர்களது நலனையும் விசாரித்தார். புனிதமான மற்றும் வரலாற்று சிறப்புமிக்க பணியில் அவர்கள் ஈடுபட்டிருப்பதாக அவர் குறிப்பிட்டார்.
பணியில் ஈடுபட்டுள்ள தொழிலாளர்கள் அனைவரும் கொவிட் தொற்றுக்கு எதிரான தடுப்பூசியின் இரண்டு டோஸ்களையும் போட்டுக் கொண்டிருக்கிறார்களா என்பது உறுதி செய்யப்பட வேண்டும் என்று பிரதமர் உத்தரவிட்டார். மேலும், அவர்களுக்கு மாதாந்திர மருத்துவ சோதனைக்கு ஏற்பாடு செய்யுமாறும் அதிகாரிகளை அவர் கேட்டுக்கொண்டார். கட்டுமான பணிகள் நிறைவடைந்ததும், இந்தப் பணியில் ஈடுபட்டுள்ள அனைவருக்கும் மின்னணு காப்பகம் உருவாக்கப்பட வேண்டும் என்றும், பணியாளர்களின் பெயர், சொந்த ஊர், புகைப்படம் ஆகியவை அடங்கிய தகவல்கள் பிரதிபலிக்கப்படுவதுடன் கட்டிட பணியில் அவர்களது பங்களிப்பையும் இந்தக் காப்பகம் எடுத்துரைக்க வேண்டும் என்றும் அவர் கூறினார். மேலும், தங்களது பணி மற்றும் பங்களிப்பை எடுத்துரைக்கும் சான்றிதழ்களும் அனைத்து தொழிலாளர்களுக்கும் அளிக்கப்பட வேண்டும் என்றும் அவர் கூறினார்.
மிகக் குறைந்த பாதுகாப்பு ஏற்பாடுகளுடன் பிரதமரின் இந்த திடீர் ஆய்வு மேற்கொள்ளப்பட்டது. சுமார் ஒரு மணி நேரத்தை பிரதமர் அவ்விடத்தில் செலவிட்டார்.
பிரதமர் அலுவலகம்
வெண்கலப் பதக்கம் வென்ற ஆண்கள் துப்பாக்கி சுடுதல் அணிக்கு பிரதமர் பாராட்டு
ஆசிய விளையாட்டுப் போட்டிகளில் வெண்கலப் பதக்கம் வென்ற குர்ஜோத் சிங் கான்குரா, அனந்த்ஜீத் சிங் நருகா, அங்கத் வீர் சிங் பஜ்வா ஆகியோர் அடங்கிய இந்தியத் துப்பாக்கி சுடுதல் அணிக்கு பிரதமர் திரு நரேந்திர மோடி பாராட்டுத் தெரிவித்துள்ளார்.
இது தொடர்பாக பிரதமர் சமூக வலைத்தளத்தில் வெளியிட்டுள்ள பதிவு;
ஆசிய விளையாட்டுப் போட்டியில் வெண்கலப் பதக்கம் வென்ற குர்ஜோத் சிங் கான்குரா, அனந்த்ஜீத் சிங் நருகா, அங்கத் வீர் சிங் பஜ்வா ஆகியோர் அடங்கிய ஸ்கீத் ஆடவர் இந்திய துப்பாக்கி சுடுதல் அணிக்கு வாழ்த்துக்கள். இந்த சாதனை நமது விளையாட்டு வீரர்களின் சிறந்த உணர்வை வலுப்படுத்துவதாக அமைந்துள்ளது."
நுகர்வோர் நலன், உணவு மற்றும் பொது விநியோகம் அமைச்சகம்
ஒரே நாடு, ஒரே ரேஷன் கார்டு திட்டம் முன்னேற்றம் குறித்து உணவுத்துறை செயலாளர் ஆய்வு
நாட்டில் உள்ள 32 மாநிலங்கள் / யூனியன் பிரதேசங்களில் ஒரே நாடு, ஒரே ரேஷன் கார்டு திட்டத்தை அமல்படுத்துவது தொடர்பாக நிதிநிலை அறிக்கை தாக்கல் செய்யும் போது மத்திய நிதியமைச்சர் திருமதி நிர்மலா சீதாராமன் பேசினார். இதையடுத்து இத்திட்டத்தில் ஏற்பட்டுள்ள முன்னேற்றம் குறித்து உணவு மற்றும் பொது விநியோகத்துறை செயலாளர் மாநிலங்கள் மற்றும் யூனியன் பிரசேதங்களுடன் காணொலி காட்சி மூலம் ஆய்வு நடத்தினார்.
எலக்ட்ரானிக் இயந்திரங்களை பொருத்துவது, பயனாளிகளின் ஆதார் எண்களை இணைப்பது, பயோமெட்ரிக் தகவல்களை சரிபார்த்தபின் பொருட்கள் வழங்குவது, மாநிலங்களுக்குள்ளும், மாநிலங்களுக்கு இடையேயும் பரிமாற்றங்களை மேற்கொள்வது போன்றவற்றை பின்பற்ற வேண்டும் என மாநிலங்களை உணவுத்துறை செயலாளர் கேட்டுக் கொண்டார்.
இத்திட்டத்தின் அமலாக்கத்தில் ஏற்பட்டுள்ள முன்னேற்றம், விழிப்புணர்வு திட்டம் ஆகியவை குறித்தும் அவர் ஆய்வு செய்தார். ஒரே நாடு, ஒரே ரேஷன் கார்டு சீர்திருத்தத்தை நிறைவேற்றியதற்காக மாநில மொத்த உ.ற்பத்தியில் 0.25 சதவீத அளவுக்கு கூடுதல் கடன் பெறுவதற்கான மனுவை பிப்ரவரி 15ம் தேதிக்குள் தாக்கல் செய்யும் படியும் உணவுத்துறை செயலாளர் கேட்டுக் கொண்டார்.
காரீப் நெல் கொள்முதல்
காரீப் சந்தைப் பருவத்தில் கடந்த 7ம் தேதி வரை 616.43 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்தாண்டு இதே காலகட்டத்தில் கொள்முதல் செய்யப்பட்ட நெல் உற்பத்தியை விட 17.52 சதவீதம் அதிகம். நெல் கொள்முதலுக்காக கடந்த 7ம் தேதி வரை விவசாயிகளுக்கு ரூ. 1,16,382.24 கோடி குறைந்தபட்ச ஆதரவு விலையாக வழங்கப்பட்டுள்ளது.
நிதி அமைச்சகம்
“சட்டவிரோத கடன் செயலிகள்” குறித்த ஆலோசனைக் கூட்டம் மத்திய நிதியமைச்சர் திருமதி நிர்மலா சீதாராமன் தலைமையில் நடைபெற்றது
முறைப்படியான வங்கி நடவடிக்கைகளுக்கு வெளியே “சட்டவிரோத கடன் செயலிகள்” தொடர்பான பல்வேறு விஷயங்கள் குறித்து விவாதிக்க மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் தலைமையில் நேற்று  ஆலோசனைக் கூட்டம் நடைபெற்றது.
இந்தக் கூட்டத்தில் நிதி அமைச்சகத்தின் நிதிப்பிரிவு செயலாளர் பொருளாதார விவகாரங்கள் பிரிவு செயலாளர், வருவாய் மற்றும் கார்ப்பரேட் விவகாரங்கள்  செயலாளர், நிதிச் சேவைகள் பிரிவு செயலாளர், மின்னணு மற்றும் தகவல் தொழில்நுட்பத்துறை செயலாளர், இந்திய ரிசர்வ் வங்கி யின் துணை கவர்னர், இந்திய ரிசர்வ் வங்கியின் செயல் இயக்குநர் உள்ளிட்டோர் கலந்துகொண்டனர்.
நலிந்த பிரிவு மற்றும் குறைந்த வருவாய் பிரிவினருக்கு அதிக வட்டி விகிதங்கள், செயல்முறை கட்டணங்கள் இல்லாமல் கடன்கள் மற்றும் நுண் கடன்கள் வழங்குவதாக சட்டவிரோத கடன் செயலிகள் பற்றிய தகவல்கள், மிரட்டுதல் மற்றும் குற்றச் செயல்கள் மூலம் முன்கூட்டியே பணத்தை திரும்ப பெறுதல் போன்ற சம்பவங்கள் குறித்து இந்தக் கூட்டத்தில் நிதியமைச்சர் கவலை தெரிவித்தார். இதன் மூலம் கருப்புப் பணத்தை வெள்ளையாக்குதல், வரிஏய்ப்பு, தனிநபர் தரவுப்பாதுகாப்பை மீறுதல், ஒழுங்குப்படுத்தப்படாமல் பணம் செலுத்து முறையை தவறாக பயன்படுத்துதல். போலி நிறுவனங்கள், வங்கி அல்லாத நிதி நிறுவனங்களின் செயல்பாடின்மை போன்றவற்றுக்கான சாத்தியக் கூறுகளையும் திருமதி சீதாராமன் சுட்டிக்காட்டினார்.
இந்தப் பிரச்சனையின் சட்ட ரீதியான, நடைமுறை ரீதியான, தொழில்நுட்ப ரீதியான, அம்சங்கள் குறித்து விரிவாக விவாதித்தப் பின் கீழ் காணும் முடிவுகள் கூட்டத்தில் எடுக்கப்பட்டன.
- அனைத்து சட்டப்பூர்வமான செயலிகளின் “வெள்ளை அறிக்கை”யை ஆர்பிஐ தயாரிக்கும். இந்த வெள்ளை அறிக்கையில் உள்ள செயலிகளை மட்டும் ஆப் ஸ்டோர்கள் வழங்குவதை தகவல் தொழில்நுட்ப அமைச்சகம் உறுதி செய்யும்.
- கருப்புப் பணத்தை வெள்ளையாக்க பயன்படுத்தும் போலிக் கணக்குகளை ஆர்பிஐ கண்காணிக்கும் செயல்படாத வங்கி அல்லாத நிதி நிறுவனங்கள் தவறாக பயன்படுத்தப்படுவதை தவிர்க்க அது ஆய்வு செய்யும் அல்லது ரத்து செய்யும்.
- குறிப்பிட்ட கால வரம்புக்குள் வர்த்தக கணக்கு வைத்திருப்போர் பதிவு பூர்த்தி செய்யப்படுவதை ஆர்பிஐ உறுதிப்படுத்தும். இதன் பிறகு பதிவு செய்யப்படாத வர்த்தக கணக்கு வைத்திருப்போர் பணம் செலுத்த அனுமதிக்கப்பட மாட்டார்கள்.
- தவறாக பயன்படுத்தப்படுவதைத் தடுக்க போலி நிறுவனங்களை கார்ப்பரேட் விவகாரங்களுக்கான அமைச்சகம் கண்டறிந்து அவற்றை பதிவிலிருந்து நீக்கும்.
- வாடிக்கையாளர்கள், வங்கி ஊழியர்கள், சட்ட அமலாக்க முகமைகள் மற்றும் தொடர்புடையவர்களுக்கு கணினி சார்ந்த விழிப்புணர்வை அதிகரிக்க நடவடிக்கைகள் எடுக்கப்படும்.
- இத்தகைய சட்டவிரோத கடன் செயலிகள் செயல்படுவதை தடுப்பதற்கு அனைத்து அமைச்சகங்களும், முகமைகளும், சாத்தியமான அனைத்து நடவடிக்கைகளையும் மேற்கொள்ளும்.
இவை நடைமுறைப்படுத்தப்படுவதை தொடர்ச்சியாக நிதியமைச்சகம் கண்காணித்து வரும்.
-----
(Visitor Counter : 257
நித்தி ஆயோக்
ஊட்டச்சத்துப் பிரசாரத்தின் கீழ் தேசிய கவுன்சில் முதல் கூட்டம்
ஊட்டச்சத்துப் பிரசாரத்துக்கான தேசிய கவுன்சிலின் முதல் கூட்டம் 2018, ஏப்ரல் 18ம் தேதி நடைபெற்றது. இந்திய ஊட்டச்சத்து குறித்த சவால்களை எதிர்கொள்வதற்கான பிரசாரத்துக்காக இந்த கவுன்சில் அமைக்கப்பட்டது. இக்கூட்டம் புதுதில்லியில் உள்ள விஞ்ஞான பவனில் 3ஆவது அறையில் காலை 10.30 மணிக்கு நடைபெற்றது. நிதி ஆயோக் , துணைத் தலைவர் திரு. ராஜீவ் குமார், நிதி ஆயோக் சுகாதாரம் மற்றும் ஊட்டச்சத்து உறுப்பினர் டாக்டர் வி.கே. பால், நிதி ஆயோக் முதன்மை செயல் அலுவலர் திரு. அமிதாப் காந்த், மற்றும் மத்திய மாநில அரசுகளின் பிரதிநிதிகள் பங்கேற்றார்கள்.
ஊட்டச்சத்துக் குறைகளை எதிர்கொள்ளும் இந்திய தேசிய கவுன்சில் முடிவுகள் வருமாறு:
அ) இந்தியா எதிர்கொள்ளும் ஊட்டச்சத்துக் குறைபாடுகள் ஏற்படுத்தியசவால்களை எதிர்கொள்வதற்காக ஒருங்கிணைந்த பன்முகத் தன்மையுடன் கூடிய செயல்பாட்டுக்கான கொள்கைகளை அளித்தல்.
ஆ) அமைச்சகங்கள் தங்களுக்கு இடையில் ஒருங்கிணைந்து ஆய்வு நடத்தும் வசதி
இ) ஊட்டச்சத்து நிலை குறித்துக் காலாண்டுக்கு ஒரு முறை ஆய்வுகள் மேற்கொள்வது.
இந்த கவுன்சில் தனது அறிக்கையைப் பிரதமருக்கு 6 மாதத்துக்கு ஒரு முறை அளிக்கும்.
ஊட்டச்சத்துப் பிரசாரமானது  ஊட்டச்சத்துக் குறைபாடு உள்ள நிலை மற்றும் அது தொடர்பான பிரச்சினைகளை ஆராய்வதைக் குறிக்கோளாகக் கொண்டுள்ளது. சத்துணவு குறித்த பல்வேறு திட்டங்களை ஒருங்கிணைத்து இது தொடர்பான ஆய்வு நடத்தப்படும். மேலும், இந்தப் பிரசாரத்தின் கீழ் அதுபோன்ற பல திட்டங்கள் செயல்படுத்தப்படுவதை முறையாகக் கண்காணித்து, ஆய்வு நடத்தப்படும். இந்த நடவடிக்கைகளில் எந்தெந்த நிலைகளில் அமைச்சகங்களின் கட்டமைப்பு ஏற்பாடுகளைப் பயன்படுத்த இயலுமோ அந்தந்த நிலைகளில் பயன்படுத்தப்படும்.
உள்துறை அமைச்சகம்
ஜம்மு & காஷ்மீரின் அனைத்து பள்ளிகள் மற்றும் அங்கன்வாடி மையங்களில் திட்டமிட்ட தேதிக்கு முன்னதாகவே தூய்மையான தண்ணீர் விநியோகத்தை உறுதி செய்ததற்காக பிரதமர் திரு நரேந்திர மோடிக்கு மத்திய உள்துறை அமைச்சர் திரு அமித் ஷா நன்றி
ஜம்மு & காஷ்மீரின் அனைத்து பள்ளிகள் மற்றும் அங்கன்வாடி மையங்களில் திட்டமிட்ட தேதிக்கு முன்னதாகவே தூய்மையான தண்ணீர் விநியோகத்தை உறுதி செய்ததற்காக பிரதமர் திரு நரேந்திர மோடிக்கு மத்திய உள்துறை அமைச்சர் திரு அமித் ஷா நன்றி தெரிவித்துள்ளார்.
இது குறித்து தமது டிவிட்டர் பக்கத்தில் பதிவிட்டுள்ள திரு அமித் ஷா, “பிரதமர் திரு நரேந்திர மோடியின் தலைமையின் கீழ் அமைதி மற்றும் வளமிக்க இடமாக ஜம்மு & காஷ்மீர் மாறி வருகிறது. ஜம்மு & காஷ்மீரின் அனைத்து பள்ளிகள் மற்றும் அங்கன்வாடி மையங்களில் திட்டமிட்ட தேதிக்கு முன்னதாகவே தூய்மையான தண்ணீர் விநியோகத்தை உறுதி செய்ததற்காக பிரதமர் திரு நரேந்திர மோடி மற்றும் ஜல் சக்தி அமைச்சர் திரு கஜேந்திர சிங் செகாவத்திற்கு எனது நன்றியை தெரிவித்துக் கொள்கிறேன்,” என்று கூறியுள்ளார்.
“முந்தைய அரசுகள் பல தசாப்தங்களாக ஜம்மு & காஷ்மீர் மக்களுக்கு வளர்ச்சியை தடுத்து வந்ததோடு, அவர்களது சொந்த குடும்பங்களை மட்டுமே கருத்தில் கொண்டன. ஏழை மக்களை மேம்படுத்தும் வளர்ச்சிக்கான புதிய சகாப்தத்தை திரு மோடி தொடங்கியுள்ளார். இதன் காரணமாக, அனைத்து துறைகளிலும் ஜம்மு & காஷ்மீர் முன்னேறி வருகிறது,” என்று அவர் மேலும் பதிவிட்டுள்ளார்.
பிரதமர் அலுவலகம்
அறிவியல் மற்றும் தொழில்நுட்பத்துக்கான சாந்தி ஸ்வரூப் பட்நாகர் விருதுகளை பிரதமர் திரு.நரேந்திர மோடி வழங்கினார்
புதுதில்லியில் உள்ள விஞ்ஞான் பவனில் இன்று நடைபெற்ற நிகழ்ச்சியில் 2016, 2017 மற்றும் 2018-ம் ஆண்டுக்கான சாந்தி ஸ்வரூப் பட்நாகர் விருதுகளை பிரதமர் திரு.நரேந்திர மோடி வழங்கினார்.
விருதுகளை பெற்றவர்களுக்கு பிரதமர் திரு.நரேந்திர மோடி வாழ்த்து தெரிவித்தார். சமூகத்தின் தேவைகள் மற்றும் விருப்பங்களுக்கு ஏற்ப அறிவியல், தொழில்நுட்பம் மற்றும் புத்தாக்கம் இருக்க வேண்டும் என்று பிரதமர் கேட்டுக் கொண்டார். நமது அறிவியல் கல்வி நிறுவனங்கள், எதிர்கால தேவைகளுக்கு ஏற்ப இருக்க வேண்டும் என்றும், உள்ளூர் பிரச்சினைகளுக்கு தீர்வுகாண முயற்சி மேற்கொள்ள வேண்டும் என்றும் பிரதமர் கேட்டுக் கொண்டார்.
பிக் டேட்டா, மெசின் லேர்னிங், பிளாக் செயின் மற்றும் செயற்கை நுண்ணறிவு போன்ற புதிய மற்றும் வளர்ந்துவரும் துறைகளிலும் ஆராய்ச்சி மற்றும் மேம்பாட்டுப் பணிகளை மேற்கொள்ள வேண்டும் என்று பிரதமர் வலியுறுத்தினார். இந்தத் துறைகளில் ஆராய்ச்சி மற்றும் மேம்பாட்டுப் பணிகளை கணினி அமைப்பு முறையின் ஒழுங்கு நடவடிக்கைக்கான தேசிய இயக்கம் மேம்படுத்தும் என்று அவர் கூறினார். நான்காவது தொழில் புரட்சியின் பலன்களை பயன்படுத்திக் கொண்டு, உற்பத்தியிலும், புலமை மற்றும் தொழில்நுட்ப அடிப்படையிலான தொழில் துறையிலும் உலகின் மையமாக இந்தியாவை மாற்ற வேண்டும் என்று விஞ்ஞானிகளை அவர் கேட்டுக் கொண்டார்.
குறைந்த அளவிலான வளங்களை வைத்துக் கொண்டு, உலகத்தரமான சாதனைகளை விஞ்ஞானிகள் மேற்கொண்டு வருவதாக பிரதமர் பாராட்டுத் தெரிவித்தார். இந்த சூழலில், இஸ்ரோ-வின் வெற்றிகரமான மிகப்பெரும் விண்வெளித் திட்டங்கள், பல்வேறு சிஎஸ்ஐஆர் முயற்சிகள் மற்றும் இந்திய மருந்துப் பொருட்கள் துறையில் மேற்கொள்ளப்பட்டுவரும் அபரிமிதமான வளர்ச்சி ஆகியவற்றை பிரதமர் குறிப்பிட்டார்.
தனிப்பட்ட அளவிலான சிந்தனையைத் தாண்டி, பல்வேறு துறைகளுக்கு இடையேயான நிலைப்பாட்டை மேற்கொள்வது குறித்து விஞ்ஞானிகளும், ஆய்வாளர்களும் சிந்திக்க வேண்டும் என்று பிரதமர் வலியுறுத்தினார். இதுபோன்ற நடவடிக்கைகள், பல்வேறு அறிவியல்பூர்வமான கேள்விகளுக்கும் வேகமான மற்றும் சிறந்த தீர்வுகளை கிடைக்கச் செய்யும் என்று பிரதமர் கூறினார்.
நாட்டின் புவிஅமைப்பு, ஜனநாயகம் மற்றும் தேவை ஆகியவற்றின் பலன்களை பயன்படுத்துவதை நோக்கமாகக் கொண்டு மத்திய அரசின் கொள்கைகள் வகுக்கப்படுவதாக பிரதமர் தெரிவித்தார். இந்தியாவில் அறிவியல் மற்றும் தொழில்நுட்பத்தை வலுப்படுத்தவும், புத்தாக்கத்தை மேம்படுத்தவும் அரசு மேற்கொண்டுள்ள பல்வேறு முயற்சிகளை திரு.நரேந்திர மோடி குறிப்பிட்டார்.
அறிவியல் மற்றும் தொழில் துறை ஆராய்ச்சி கவுன்சிலின் நிறுவன இயக்குநரான டாக்டர் சாந்தி ஸ்வரூப் பட்நாகர் நினைவாக, சாந்தி ஸ்வரூப் பட்நாகர் விருது வழங்கப்படுகிறது. இந்தியாவில் அறிவியல் மற்றும் தொழில்நுட்பத்தின் பல்வேறு பிரிவுகளிலும் மேற்கொள்ளப்படும் சிறப்பான பணிகளை அங்கீகரிக்கும் வகையில், ஆண்டுதோறும் இந்த விருது வழங்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
தமிழகம் உள்ளிட்ட 5 மாநிலங்களில் கொரோனா தொற்றின் அன்றாட பாதிப்பு தொடர்ந்து உயர்வு
நாட்டில் தற்போது கொரோனா தொற்றுக்கு சிகிச்சை பெறுவோரின் எண்ணிக்கை 1,68,358 ஆகப் பதிவாகியுள்ளது. இது நாட்டின் ஒட்டு மொத்த பாதிப்பில் 1.51 சதவீதமாகும். இந்த 24 மணி நேரத்தில் 12,286 புதிய பாதிப்புகள் நாட்டில் ஏற்பட்டுள்ளன. தற்போதைய பாதிப்புகளில் 80.33 சதவீதம், தமிழ்நாடு, கேரளா, மகாராஷ்டிரா, குஜராத், பஞ்சாப் ஆகிய ஐந்து மாநிலங்களில் பதிவாகியுள்ளது.
இன்று காலை 7 மணி வரை, நாடு முழுவதும் 1,48,54,136 பயனாளிகளுக்கு கொவிட் தடுப்பூசி செலுத்தப்பட்டுள்ளது. 67,04,613 சுகாதாரப் பணியாளர்களுக்கும் , 25,97,799 சுகாதாரப் பணியாளர்களுக்கும் , 53,44,453 முன்கள ஊழியர்களுக்கும் , இதர உடல் உபாதைகள் உள்ள 45 வயதுக்கு மேற்பட்டோரான 24,279 பேருக்கும் , 60 வயதைக் கடந்த 1,82,992 பயனாளிகளுக்கும் தடுப்பூசிகள் செலுத்தப்பட்டுள்ளன.
நாட்டில் குணமடைந்தவர்களின் எண்ணிக்கை 1,07,98,921 ஆக அதிகரித்துள்ளது. கடந்த 24 மணி நேரத்தில், 12,464 பேர்  குணமடைந்து வீடு திரும்பியுள்ளனர்.
கடந்த 24 மணி நேரத்தில் அதிகபட்சமாக மகாராஷ்டிராவில் 6,397 பேரும், கேரளாவில் 1,938 பேரும், பஞ்சாபில் 633 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 91 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1701884